לוק קליינטנק

לוק קליינטנק (באנגלית: Luke Kleintank נולד ב-18 במאי 1990) הוא שחקן קולנוע וטלוויזיה אמריקאי, המוכר בשל תפקידו בתור ג'ו בלייק בסדרה הדיסטופית של אמזון פריים וידאו "האיש במצודה הרמה" (2018-2015) ובזכות הופעתו בתור סקוט פורסטר בסדרה הפשע של CBS "FBI: אינטרנשיונל" (2021-2023).

 ביוגרפיה 
קליינטנק נולד בסינסינטי, אוהיו, הצעיר מתוך שישה ילדים. הוא עבר עם משפחתו לגוודלחרה, מקסיקו, כשהיה בן שנתיים, שם התגורר שלוש שנים, ולמד לדבר אנגלית וספרדית בו זמנית. הוא בילה את שארית שנות ההתבגרות בסטיבנסוויל, מרילנד, שם התגורר במשך 12 שנים. מצד אביו, קליינטנק הוא ממוצא הולנדי וגרמני. סבא רבא השני אנטוניוס קליין טנק (שונה מאוחר יותר ל-"קליינטנק'") נולד ב-1827 בעיירה ליכטנוורדה, הולנד, עבר לסינסינטי ב-1846 והתחתן עם קתרינה אדלהיידס מסינק מנורדהורן ב-1854. 

 קריירה 
אמו של קליינטנק דחפה אותו לעסוק במשחק בגיל 5. "אז ידעתי שאני רוצה לשחק". הוא החל לשחק בהצגות של התיאטרון הקהילתי, והשתתף במספר הפקות במה בזמן לימודיו בתיכון.

קליינטנק נסע לניו יורק כדי להמשיך בקריירת המשחק שלו, וערך את הופעת הבכורה שלו בשנת 2009 בטלוויזיה בפרק בסדרת הטלוויזיה "חוק וסדר: מדור מיוחד". בשנת 2010, הוא שיחק בתפקיד חוזר בסדרת הנוער "אחת שיודעת" בתור אליוט ליכטר, מושא האהבה הדו מיני של אריק ואן דר וודסן.

לאחר המעבר ללוס אנג'לס, קליינטנק החל לשחק בתפקיד נואה ניומן באופרת הסבון "צעירים חסרי מנוח" ב-21 בספטמבר 2010. הוא עזב את הסדרה לאחר פחות משישה חודשים כדי לשחק בתפקיד, כריס בסדרת הטלוויזיה "הבלתי רגילים".

בשנת 2011, קליינטנק הצטרף לצוות השחקנים של סדרת הטלוויזיה "בונז". בשנת 2013, היה לו תפקיד חוזר בסדרת הטלוויזיה "מבוקש". הוא חזר להופיע בסדרה בשני פרקים נוספים ב-2015 שהיו קריטיים לקו העלילה של העונה הרביעית.

מ-2013 עד 2014, הוא גילם את דמותו החוזרת של טראוויס בסדרת הדרמה "שקרניות קטנות". הוא גילם את טיילר הרן בסרט "מקס" משנת 2015.  מ-2015 עד 2018, קליינטנק גילם את הסוכן הנאצי ג'ו בלייק בסדרת הטלוויזיה של אמזון "האיש במצודה הרמה". 

בשנת 2019, קליינטנק גילם את ניק הולנד במותחן "Crown Vic", את פלאט הארבור בסרט "החוחית" ואת קלרנס דיקנסון בסרט המלחמה של רולנד אמריך, "הקרב על מידווי".

בשנת 2021, פורסם כי הוא יגלם את הסוכן המיוחד של ה-FBI סקוט פורסטר בסדרת דרמת הפשע "FBI: אינטרנשיונל".

 חיים אישיים 
קליינטנק נהנה מרפטינג, שירה, ריקוד, כתיבת מוזיקה וגאוקשינג. כשהוא לא משחק, הוא נוסע ומבלה עם הוריו, שלושת אחיו ושתי אחיותיו ועשר אחייניותיו. 

בדצמבר 2018, קליינטנק התארס לכריסטינה ויניאו, בתו של הדיפלומט הארגנטינאי חואן קרלוס ויניאו. 

 פילמוגרפיה 
 קולנוע 
 שנה שם הסרט תפקיד הערות 20141000 to 1: The Cory Weissman Story ברנדן "פופס" טרליסDark House  ניק די סנטוPhantom Halo בקט אמרסון 2015הקרבההאנקהכלב האמיץ מקס טיילר הרן 2019Crown Vic  ניק הולנדהחוחית פלאט ברבור בבגרותו הקרב על מידווי סגן קלרנס ארל דיקינסון2022השכן הזרדייוויד TBAResidueבן

 טלוויזיה 
 שנה שם הסדרה תפקיד הערות 2009 חוק וסדר: מדור מיוחד גרג פרק: "Snatched"מרסי ג'וש פרק: "I'm Not That Kind of Girl" 2010הורים במשרה מלאה הווארד 2 פרקים 2010–2011 אחת שיודעת אליוט ליכטר 6 פרקים צעירים חסרי מנוחנואה ניומן (אנ') 17 פרקים 2011 הבלתי רגילים כריס מינור 8 פרקים גריק ריילן פרק: "Agents for Change" חוק וסדר: לוס אנג'לס ג'סי בקמן פרק: "Runyon Canyon" CSI: מיאמי טום גריינג'ר פרק: "Long Gone" 2011–2014 בונז פין אברנת'י 8 פרקים 2012 האישה הטובה קונור פרק: "Here Comes the Judge" 2013 CSI ג'ייק / אושר 2 פרקים 2013–2014 שקרניות קטנות טרוויס הובס 9 פרקים 2013, 2015 מבוקש קיילב פיפס 3 פרקים 2015–2018האיש במצודה הרמה ג'ו בלייק תפקיד ראשי (עונות 1–3); 26 פרקים 2021–2024 FBI: אינטרנשיונל סקוט פורסטר תפקיד ראשי; 56 פרקים; עונות 1–3

קישורים חיצוניים

 הערות שוליים 

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא גרמני
קטגוריה:אמריקאים ממוצא הולנדי
קטגוריה:אמריקאים שנולדו ב-1990